Teamsin tiedostot ovat taustalla tallennettuna SharePoint-palvelussa, jossa on käytössä versiohistoria sekä varmuuskopiointi. Versiohistoriaa käyttämällä voi palauttaa nopeasti aiemman version halutusta dokumentista. Jos käyttäjä poistaa vahingossa vaikka kokonaisen kansion niin yrityksen pääkäyttäjän on mahdollista palauttaa poistettu kansio 30 päivän ajan takaisin. Teams tiimin poistaminen poistaa kaiken sisällön tiimistä, mutta sen voi tehdä vain tiimin omistaja ja poiston yhteydessä järjestelmä antaa varoituksia ja pyytää vahvistuksen poistolle.